Det korte svar er nej.
Det kan være fristende at pynte neglene med en smuk farve under graviditeten, men neglelak indeholder allergifremkaldende stoffer som fx akrylater, der ikke er tilrådelige at bruge på kroppen, når du er gravid. Det er også almindeligt, at der er benzophenone-1 og triphenyl phosphate i neglelak. Disse stoffer er mistænkt for at være hormonforstyrrende.
Og når du skal have neglelakken af igen, så udsætter du dig selv for sundhedsskadelige opløsningsmidler fra neglelakfjerneren. Opløsningsmidlerne fordamper til luften, og derfor vil du komme til at indånde dem.